ร้านนี้ได้รับการเชื้อเชิญให้ไปทานคับ บอกเลยว่า ดีงามพระรามลงสรงจริงๆ
บรรยากาศร้านแบบสบายๆแบ่งเป็น 3 ส่วน คือ อินดอร์ห้องแอร์เย็นๆ เอ้าดอร์ฟังเสียงคลื่นบ้างไม่คลื่นบ้างเพราะอยู่ติดหาด และสุดท้ายรูฟท้อป ชั้น2ของร้านนั่นเองเห็น sea view ลมทะเลเย็นๆ เพลิดเพลินกับเพลงเพราะๆ คือโดนมาก
มาพูดถึงในส่วนของอาหารกันบ้าง ร้านนี้เสิร์ฟอาหารทะเลสด สะอาด อาหารไทย และอาหารอีสาน เพราะฉะนั้นเรื่องรสชาติ เด็ดสาระตี่ แน่นอน
จิงๆสั่งมาเยอะมากกกกกกกกกก เรียกว่าแทบจะล้างตู้เย็น ปิดสะพานปลา เหมาตลาดกันเลยทีเดียว แต่ด้วยความหิวโซของเหล่าบรรดาเพื่อนสาวแต่ละท่าน ทำให้สภาพแต่ละจานไม่น่าจะเก็บภาพได้ ไม่เหมาะและควรค่าแก่ความทรงจำใดๆ 55555555
ส้มตำปูม้า ส้มตำไทย เด็ดจริง มะละกอสดกรอบ ปูม้าใช้เป็นแบบดองเค็มนิดๆกินคู่กับเส้นมะละกอสุดยอด แซ่บจิงรัยจิงไม่อิงนิยาย
ยำคอหมูย่าง สำหรับคนไม่กลัวอ้วน คอหมูติดมันย่างไฟจนหอมเอามาคลุกเคล้าน้ำยำรสชาติจี๊ดจ๊าดถึงใจมาก
ยำทะเลบางแสนแซ่บ เป็นยำรวมทะเลมี กุ้ง ปลาหมึก หอยนางรมสด ราดน้ำยำเผ็ดซีด ควรค่าแก่การเป็นกับแกล้ม
หมูคลุกฝุ่น จานนี้เด็ด จานนี้โดน จานนี้แนะนำ คู่ควรแก่การทานเล่น หรือเป็นกับแกล้ม หมูหมักกับเครื่องลาบ เอาไปทอด จนเหลืองกรอบนอกนุ่มใน รสชาติเปรี้ยวเค็มหวานสามรสกำลังดี ทานเพลิน สั่งมา 8 จานได้นะ เนมูนี้เลิศจิง
แซลมอนแช่น้ำปลา แซลมอนสดม้วนเป็นคำๆ ราดน้ำจิ้มซีฟู้ด ทานคู่กับกระเทียมสดแผ่นบางๆ โรงนา
หอยนางรมสด ของที่นี่ สดจริงไม่คาวเลย ทานได้เรื่อยๆ หอมเจียวก้อเจียวกันเองไม่เหม็นหืน จานนี้สั่งไป 4 รอบ
หอยแมลงภู่อบ คัดมาสดๆ อบเครื่องสมุนไพรหอมๆ จิ้มน้ำจิ้มรสเด็ด ว่าไม่ได้
กุุ้งเผา เนื้อกุ้งแน่น สด ตัวใหญ่ ให้ทางควรย่างมาแบบไม่แห้งมาก จะได้รสชาติชุ่มฉ่ำของเนื้อกุ้ง หอมหวาน จานนี้ติดดาว แล้วกัน
นอกจากนั้นยังมีขนมหวาน เป็น เค้กต่างๆ คุณภาพกลางๆ คาดว่าคงรับมาอีกที แต่ที่ดีต่อใจคือ ลอดช่องวัดเจษ อันนี้ไม่ต้องพูดมาก รู้กันดีชื่อก้อการันตีความอร่อยอยู่แล้ว
รวมๆแล้วร้านดี บรรยากาศแจ่มยิ่งนั่งชั้น2 จะเห็ยบรรยากาศเป็นชายหาดสวยๆ อาจมีร่มของคนทานข้าวริมหาดบังนิดหน่อย แต่ก้อไม่สะดุดตาเท่าไหร่ ร้านชิลมีดนตรีสดมาร้องให้ฟัง นั่งด้านล่างก้ออาจมีเสียงดนตรีจากรถที่ขับผ่านบ้างรัยบ้าง แต่ก้อรับได้ ร้านอยู่ติดถนนเส้นหน้าหาดเลย เดินทางสะดวกจากกรุงเทพแค่45นาทีเอง มีที่จอดรถสะดวกสบาย ถ้ามากับครอบครัวที่มีผู้สูงอายุแนะนำให้นั่งโซนด้านล่าง เพราะสะดวกกับการเข้าห้องน้ำ ชั้น2จะเป็นเหมือนนั่งบนหลังคาอะ ไม่มีห้องน้ำ ขึ้นบันไดอาจไม่สะดวกเท่าไหร่ เอาเป็นว่าเป็นอีกหนึ่งร้านชิลๆที่แนะนำให้มาถ้ามาบางแสน